**Մարզպետի տեղակալ Լևոն Սարգսյանը մասնակցեց ԱՌՆ ծրագրի շրջանակում համայնքների կողմից առաջարկվող ծրագրերի քննարկմանը 16.06.2015**

Հունիսի 16-ին մարզպետի տեղակալ Լևոն Սարգսյանը մասնակցեց Տավուշի մարզպետ Հովիկ Աբովյանի մոտ անցկացված խորհրդակցությանը, որտեղ քննարկվեցին համայնքների կողմից այն ծրագրերի առաջարկները, որոնք պետք է իրականացվեն ,,Աղետների ռիսկերի նվազեցումը Հայաստանում,, ծրագրի շրջանակներում: Խորհրդակցության ընթացքում երեքական ծրագրերի առաջարկներ ներկայացրին Հովքի, Ակնաղբյուրի, Ծաղկավանի և Սևքարի համայնքների ղեկավարները: Մարզպետ Հովիկ Աբովյանը հորդորեց համայնքների ղեկավարներին ուշադիր լինել և կարևորեց առաջարկվող ծրագրերի նախնական ուսումնասիրության հարցը՝ նշելով, որ դրանք իսկապես ծառայեն նպատակին և ինչ-որ չափով նվազեցնեն աղետների ռիսկերը: